### Beslutning

Godkendt, og udvalget udpeger Svenning Schmidt til deltagelse i åstedsforretninger.

### Sagsfremstilling

## Resume og sagens baggrund

På investeringsoversigten for 2022-2025 er der i 2022, 2023 og 2024 afsat et rådighedsbeløb på i alt 20,5 mio. kr. til anlæg af en cykelsti fra [adresse] til [adresse] (rute 22). I den forbindelse er der behov for at erhverve arealer, og der skal træffes en principiel beslutning om, at arealerne kan erhverves ved ekspropriation, hvis det ikke er muligt at indgå frivillige aftaler herom.

## Indstillinger

Chefen for Vej, Ejendom og Affald indstiller, at:

1. Arealerhvervelsen til anlæg af cykelstiforbindelsen fremmes ved ekspropriation efter § 96 i [adresse] 10, hvis der ikke kan opnås frivillige aftaler herom.
2. Teknik- og Miljøudvalget udpeger et medlem af udvalget til at deltage i åstedsforretninger.

## Behandling

Teknik- og Miljøudvalget.

## Sagsfremstilling

I forbindelse med etableringen af en cykelstiforbindelse mellem [adresse] og [adresse] (Rute 22) er der behov for at erhverve arealer med henblik på at skabe plads til en dobbeltrettet cykelstiforbindelse. Derudover kan der visse steder være behov for at rydde beplantninger med mere i skelområdet.

Gennemførelsen af arealerhvervelsen sker efter den ekspropriationsprocedure, der er beskrevet i [adresse] Som udgangspunkt vil der blive afholdt åstedsforretning og arbejdet for at indgå frivillige aftaler om arealerhvervelsen. Hvis dette imidlertid ikke kan lykkes, vil der være behov for, at erhvervelsen kan foretages ved ekspropriation efter § 96 i [adresse] 10 (Lov nr. 1520 af 27. dec. 2014).

Arealerhvervelsen vil ske i samarbejde med en landinspektør og som planlagt ud fra skitse- og detailprojekteringen. Udbetaling af endeligt og eventuelt reguleret erstatningsbeløb sker i forbindelse med anlægsarbejdets afslutning og efter endelig opmåling af det erhvervede og midlertidigt anvendte areal samt matrikulær berigtigelse af arealoverdragelsen.

Administrationen anbefaler, at der træffes beslutning om, at arealerhvervelsen kan foretages ved ekspropriation, hvis det ikke er muligt at indgå frivillige aftaler, og at Teknik- og Miljøudvalget udpeger en repræsentant til at deltage i åstedsforretninger.

Grethe Bach berører som udgangspunkt 8 grundejere og omfatter i alt cirka 15.000 m²  til anlægget og midlertidigt 10.500 m² til arbejdsareal langs stien.

I henhold til delegationsplanen kan Teknik- og Miljøudvalget træffe ekspropriationsbeslutninger i generelle sager som denne sag.

## Økonomiske konsekvenser

Ingen økonomiske konsekvenser. Udgifterne til ekspropriationsforretningen og arealerhvervelsen afholdes inden for den afsatte anlægsøkonomi.